**Проект «Амма улууhа –мин дойдум»**

 ***Кривогорницына Оксана Сорокгодовна,***

*воспитатель*

*МБДОУ «Центр развития ребенка – детский сад «Кэнчээри»*

*Амгинский улус ( район), с.Амга*

Төрөөбүт дойдутугар бэриниилээх киһини иитии суолтата үөрэҕирии салаатыгар олус улахан. Оскуолаҕа киириэн иннинээҕи саастаах оҕолору патриотическай иитиигэ сыаллаах-соруктаахтык үлэ ыытыллар. Ол иһигэр – олорор дойдутун айылҕатын, биллиилээх дьонун билиһиннэрии буолар. Бары билэрбит курдук, төрөөбүт дойдуга таптал кыраттан саҕаланар: олорор дьиэҕиттэн, нэһилиэккиттэн.

Билиҥҥи олох көрдөрөрүнэн оҕолор, оннооҕор улахан дьон бэйэлэрин дойдуларын биллиилээх суруйааччыларын, спортсменнарын, мелодистарын билбэттэрэ олус хомолтолоох. Ол да иһин төрөөбүт дойдутугар бэриниилээх, сирин-дойдутун таптыыр, дьонунан-сэргэтинэн киэҥ туттар киһини иитии боппуруоһа олус тоҕоостоох. Бу түгэҥҥэ дьиэ кэргэни кытта ыкса бииргэ ситимнээхтик үлэлээһин оҕо ис туруга бөҕөргүүрүгэр, үөрэҕи ылынарыгар сүрүн күүс буолар.

Оҕо олорор дойдутун үчүгэйдик билэрин наадатыгар «Амма улууһа – мин дойдум» диэн бырайыак оҥоһулунна.

*Бырайыак сыала:* оҕо төрөөбүт дойдугар тапталы, патриотическай санааны иҥэринэн сайдан тахсарыгар иитии.

*Бырайыак соруктара:* төрөөбүт дойдутунан киэҥ туттарга, таптыырга иитии; Амматын улууһун биллиилээх: мелодистарын, ырыаһыттарын, спортсменнарын, музыканнарын, суруйааччыларын билэ, киэҥ тутта улаатарыгар олук ууруу; элбэҕи билиэн-көрүөн баҕарар баҕатын сайыннарыы; төрөппүттэри оҕону иитиигэ тэҥҥэ үлэлииргэ умсугутуу.

*Бырайыагы олоххо киллэрии былаана:* үлэни ыйдарынан аттарыы; биллиилээх дьон аймахтарын, эбэтэр бэйэлэрин көрсөн кэпсэтии; оҕоҕо сөптөөх оонньуулары толкуйдааһын; үлэни барытын түмүү.

|  |
| --- |
| **Ыытыллар үлэ көрүҥнэрэ** |
| **Күнэ-дьыла** | **Оҕолордуун** | **Төрөппүттэри кытта** | **Иитээччилэрдиин**  |
| Алтынньы  | Амма нэһилиэктэрин билиһиннэрии | Пазл оноруута «Амма тэрилтэлэрэ»  | Карта оҥоруута «Олорор дойдугун төһө билэҕин?» оонньуу  |
| Сэтинньи | Мас тардыһыыта, хапсаҕай, мини-волейбол күрэхтэһии  | Аҕалар уолаттарга күрэхтэһии ыытыыта | Курэхтэһиини тэрийсии  |
| Ахсынньы | Доклад ааҕыыта: Никифоров А. «Волейбол», Константинов К. «А.Баишев - саха бадьыма», Черкаев Дьулуур «Никитин кик-боксер», Максимов Д. «Сахаачча», Кузьмин М. «Тустуук Михаил Скрябин» | Доклад бэлэмнээһинэ | Докладтары кэпсииргэ бэлэмнээһин |
| Тохсунньу |  |  | Остуол оонньууларынан оонньотуу  |
| Олунньу | Амма суруйааччыларын билиһиннэрииК. Уурастыырап Амма ДаайысТуйаарыскайС. Капитонов  | Хоһоон үөрэтии | Амма суруйааччыларын туһунан материал хомуйуута. |
| Кулун тутар | Амма мелодистарын билиһиннэрии О. ИвановаК. Онуфриева В. Ноев А. Кузьмин | Инсценировкаҕа кыттыы «Ырыаны таай»  | Инсценировка туруоруу, төрөппүттэргэ оонньуу ыытыыЭппитинэстээх Харитонова М.В. |
| Муус устар | Т. АнтоноваГ. Петрова | Ырыа тылларын үөрэтии | Ырыалары үөрэтии |
| Ыам ыйа | Оонньууларынан оонньооһун  |  | Оонньуулары түмүү, киэҥ араҥаҕа тарҕатыы  |

*Проект түмүгэ:*

1. Оҕо төрөөбүт дойдутунан киэҥ туттар, таптыыр буола улаатар;
2. Оҕо Амма улууһун нэһилиэктэрин гербэлэрин, былаахтарын билэр;
3. Амма улууһун биллиилээх мелодистарын, ырыаһыттарын, спортсменнарын, музыканнарын, суруйааччыларын тустарынан оҕоҕо сөптөөх материаллары хомуйан, презентация оҥорон таһаарыы;
4. Оҕону умсугутар оонньуулары оҥоруу;
5. Киэҥ араҥаҕа тарҕатыы.

**Туһаныллыбыт литература**

1. *Артемьев Е.Р., Климонтов В.Л., Иванов Н.И.* Амгинский район Якутская АССР. – с. Амга, 1990
2. *Быстрова А.В., Захаров Н.С., Захарова В.И.* – Атлас Амгинского улуса (район) РС(Я). – Якутск: изд ИРО и ПК РС(Я), 2011
3. *Васильева Л.П.* Благодатный край – Амгинская слобода путеводитель по Амге. –

ООО «Паблисити», г.Якутск, 2011

1. От рождения до школы. Примерная общеобразовательная программа дошкольного образования, под ред. Н.Е. Веракса, Т.С.Комаровой, М.А.Васильева. – М.: МОЗАИКА-СИНТЕЗ, 2014
2. *Пестеров В.И., Емельянова П.И*. – Амгинский район – вехи столетия. – Якутск: Бичик, 2011
3. *Саввина М.С.* – Тулалыыр эйгэни билиьиннэрии уонна о5о тылын сайыннарыы. – Дьокуускай: Кинигэ издательствота, 1992
4. Тосхол: национальнай о5о тэрилтэтин базовай программата, Саха Респ. Уерэ5ин м-вота: (пргораиианы онордулар: М.Н. Харитонова уо.д.а) – Дьокуускай: «Медиа-холдинг «Якутия», 2009

*Сыһыарыы*

**ООННЬУУЛАР**

**«Амма киэҥ туттар дьоно»**

*(Лото)*

***Сыала:*** Амма биллиилээх дьонун оҕолорго билиhиннэрии.

***Оонньууга баар:*** 4 хонуу, 24 фишка.

***Оонньуу быраабылата***: Оонньооччу ахсаана 2-4. Улахан киhи мөhөөччүктэн биирдии фишканан хостоон оҕолорго көрдөрбөккө эрэ киhи аатын ааттыыр. Ол киhини оҕо хонууга булан фишканы хаартыска үрдүгэр уурар. Ким эрдэ хонуута туолбут ол кыайар.

**«Амма нэhилиэктэрин гербэлэрин сөпкө хомуй»**

*(Хомулук)*

***Сыала:***  Амма улууhун 14 нэhилиэктэрин гербэлэрин үөрэтии.

***Быраабылата:*** Бастаан 1-2 пазлы хомуйуу, сыыйа элбэтэн иhии. Оҕо хомуйбут гербэтин көрөн хайа нэhилиэк буоларын билэн ааттыыр.

**«Амма устун айан»**

*(истиэнэҕэ ыйанар магнитнай оонньуу)*

***Сыала:*** Амма улууhун нэhилиэктэрин билиhиннэрии.

***Манна баар:*** Дуоска, 4 магниттаах фишка, кубик.

**«Сөпкө хомуй»**

*( Пазл)*

***Сыала:*** Улуус киинигэр баар олоххо суолталаах тэрилтэлэри билиhиннэрии.

***Быраабылата:*** Ыhыллан сытар ойууну хомуйуу.